**NOTĂ INFORMATIVĂ**

**la proiectul legii pentru modificarea Codului muncii**

**al Republicii Moldova nr.154/2003**

|  |
| --- |
| 1. **Denumirea autorului și, după caz, a participanților la elaborarea proiectului**   Proiectul de lege pentru modificarea Codului muncii al Republicii Moldova nr.154/2003 este elaborat de către Ministerul Sănătății, Muncii și Protecției Sociale, în colaborare cu Confederația Națională a Patronatului, Confederația Națională a Sindicatelor și Inspectoratul de Stat al Muncii. |
| 1. **Condițiile ce au impus elaborarea proiectului actului normativ și finalitățile urmărite**   Proiectul de lege este elaborat în cadrul unui grup de lucru tripartit creat sub egida Ministerului Sănătății, Muncii și Protecției Sociale. În componența grupului de lucru au fost incluși reprezentanți ai ministerului, Confederației Naționale a Patronatului și Confederației Naționale a Sindicatelor și Inspectoratului de Stat al Muncii.  Proiectul de lege conține propuneri de modificare a Codului muncii care, în mare parte, constituie obiectul unui compromis dintre partenerii sociali atins în cadrul a 13 ședințe a grupului de lucru menționat. |
| 1. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene**   Proiectul de lege nu conține norme privind armonizarea legislației naționale cu legislația Uniunii Europene. |
| 1. **Principalele prevederi ale proiectului și evidențierea elementelor noi**   Proiectul de lege prevede modificarea a peste 30 articole ale Codului, cu referire la:   * concretizarea și îmbunătățirea conținutului normativ al unor norme juridice; * instituirea Registrului electronic al angajaților, în contextul excluderii carnetelor de muncă; * asigurarea posibilității de aplicare a programelor flexibile de muncă; * acordarea dreptului de a recompensa orele de muncă suplimentară cu ore libere; * asigurarea aplicării corecte și uniforme a prevederilor Codului muncii; * scutirea angajaților de obligativitatea de a prezenta, la momentul angajării, a unor documente impropriipentru angajator; * asigurarea respectării drepturilor și intereselor salariaților pe domeniul securității și sănătății în muncă; * realizarea dreptului angajatorului să transfere temporar salariatul, cu acordul scris al acestuia, la o altă muncă în cadrul aceleiași unități, cu păstrarea locului de muncă de bază; * aducerea în concordanță a unor prevederi din Codul muncii cu prevederile Codului educației; * asigurarea dreptului conducătorului unității de a transfera unele zile de repaus (de lucru) în alte zile; * acordarea dreptului salariatului care intenționează să adopte un copil să solicite concediu neplătit pe o durată de cel mult 90 zile. |
| 1. **Fundamentarea economico-financiară**   Aprobarea prezentului proiect de lege nu necesită cheluieli financiare suplimentare din bugetul de stat.  Mijloace financiare suplimentare, neestimate la moment, vor fi necesare la momentul deciziei Guvernului de instituire a Registrului electronic al angajaților. |
| 1. **Modul de încorporare a actului în cadrul normativ în vigoare**   Implementarea prevederilor proiectului va necesita elaborarea actului normativ ce ține de instituirea Registrului electronic al angajaților. |
| 1. **Avizarea și consultarea publică a proiectului**   În conformitate cu prevederile articolelor 8 și 9 din Legea nr.239/2008 privind transparența în procesul decizional, publicul a fost informat despre inițierea elaborării prezentului proiect de lege. |
| 1. **Constatările expertizei anticorupție**   Informația privind rezultatele expertizei anticorupție va fi inclusă în sinteză după recepționarea raportului de expertiză anticorupție. |
| 1. **Constatările expertizei de compatibilitate**   Proiectul de lege nu conține norme privind armonizarea legislației naționale cu legislația Uniunii Europene, precum și norme incompatibile cu prevederile legislației naționale și ale legislației Uniunii Eiropene. |
| 1. **Constatările expertizei juridice**   Informația referitoare la concluziile expertizei juridice va fi inclusă în sinteză după recepționarea avizului respectiv din partea Ministerului Justiției. |
| 1. **Constatările altor expertize**   Alte expertize nu necesită a fi efectuate. |

**Ministru Ala NEMERENCO**